ΓΡΑΠΤΗ ΕΡΩΤΗΣΗ E-3035/02

υποβολή: Dorette Corbey (PSE) προς το Συμβούλιο

(24 Οκτωβρίου 2002)

Θέμα: Προστασία της φύσης στη Μάλτα

Στις 31 Μαρτίου 1998 άρχισαν διαπραγματεύσεις προσχώρησης με έξιποψήφιες χώρες — Ουγγαρία, Πολωνία, Εσθονία, Τσεχική Δημοκρατία, Σλοβενία και Κύπρο. Στις 13 Οκτωβρίου 1999 η Επιτροπή συνέστησε στα κράτη μέλη να αρχίσουν διαπραγματεύσεις με τη Ρουμανία, τη Σλοβακία, τη Λετονία, τη Λιθουανία, τη Βουλγαρία και τη Μάλτα. Η νομοθεσία για την προστασία της φύσης, όπως οι οδηγίες για τα άγρια πτηνά και τους οικότοπους, περιλαμβάνεται στον κατάλογο των προτεραιοτήτων. Η ΕΕπογράμμισε, από την αρχή των διαπραγματεύσεων ότι δεν θα παραχωρηθούν μεταβατικά μέτρα στην προστασία της φύσης.

Πρόσφατα οι Times της Μάλτας (22 Αυγούστου 2002) ανέφεραν ότι η Μάλτα κατόρθωσε να επιτύχει συμφωνία με την Επιτροπή που θα εγγυάται ότι η παράδοση του κυνηγιού και της παγίδευσης ωδικών πτηνών θα παραμείνει ζωντανή και θα διατηρηθεί.

1. Μπορεί το Συμβούλιο να επιβεβαιώσει ότι καμία εξαίρεση ή κανένα μεταβατικό μέτρο δεν έχει παραχωρηθεί στις προς προσχώρηση χώρες όσον αφορά τις οδηγίες για τα άγρια πτηνά και τους οικότοπους·

2. Μπορεί το Συμβούλιο να επιβεβαιώσει ότι έχει επιτευχθεί συμφωνία με τη Μάλτα που επιτρέπει το κυνήγι και την παγίδευση ωδικών πτηνών μετά την προσχώρηση·

3. Εάν έχουν παραχωρηθεί εξαιρέσεις ή μεταβατικά μέτρα, με ποιόν τρόπο, πότε και από ποιόν αποφασίσθηκε αυτό και με ποιόν τρόπο και πότε το Συμβούλιο ενημέρωσε το Ευρωπαϊκό Κοινοβούλιο σχετικά με αυτή τη συμφωνία·

4. Εάν έχουν γίνει παραχωρήσεις, ποιες διατάξεις της οδηγίας για τα άγρια πτηνά επηρεάζονται από τα σχετικά μεταβατικά μέτρα·

5. Μπορεί το Συμβούλιο να επιβεβαιώσει ότι θα παρακολουθεί εκ του σύνεγγυς την κατάσταση στις χώρες προς προσχώρηση όσον αφορά την οργή εφαρμογή και την αποτελεσματική εκτέλεση των οδηγιών για τα αγρία πτηνά και τους οικότοπους·

Απάντηση

(18 Φεβρουαρίου 2003)

Όπως θα ξέρει οπωσδήποτε η αξιότιμη κα βουλευτής, οι διαπραγματεύσεις προσχώρησης για το κεφάλαιο Περιβάλλον έχουν κλείσει προσωρινά στα πλαίσια των διακυβερνητικών Διασκέψεων Προσχώρησης και με τις δέκαποψήφιες χώρες του Λάκεν (Κύπρος, Μάλτα, Ουγγαρία, Πολωνία, Σλοβακία, Λετονία, Εσθονία, Λιθουανία, Τσεχική Δημοκρατία και Σλοβενία). Στο πλαίσιο αυτό, η ΕΕ έχειπογραμμίσει επανειλημμένα πόσο σημαντικό είναι να συμφωνήσουν οιποψήφιες χώρες έγκαιρα την προσοχή τους στη νομοθεσία σχετικά με την προστασία της φύσης. Επιπλέον, οποιαδήποτε μεταβατική περίοδος έχει αποδεχθεί η Ένωση στον τομέα του περιβάλλοντος βρίσκεται σε συμφωνία με τη γενική θέση της Ένωσης ότι τα μεταβατικά μέτρα είναι έκτακτα, περιορισμένα σε χρόνο και εμβέλεια και συνοδεύονται από πρόγραμμα με σαφώς καθορισμένα στάδια εφαρμογής. Δεν πρέπει να συνεπάγονται τροποποιήσεις των κανόνων ή πολιτικών της Ένωσης, ούτε να εμποδίζουν την καλή λειτουργία τους, ούτε να οδηγούν σε σημαντικές στρεβλώσεις του ανταγωνισμού.

Όσον αφορά την οδηγία 92/43/EOK για τη διατήρηση των φυσικών οικοτόπων και της άγριας πανίδας και χλωρίδας, δεν έχουν χορηγηθεί παρεκκλίσεις ή μεταβατικές περίοδοι στιςποψήφιες χώρες.

Όσον αφορά την οδηγία 79/409/EOK για τη διατήρηση των άγριων πτηνών, η μόνη μεταβατική περίοδος σχετικά με αυτή την οδηγία έχει χορηγηθεί στη Μάλτα, και αφορά το άρθρο 5 σημεία α) και ε), το άρθρο 8 παρ. 1 και το Παράρτημα IV σημείο α). Αυτό επιτρέπει στη Μάλτα να χρησιμοποιεί παραδοσιακά δίχτυα, τα γνωστά ως clap-nets, εντός των νησιών της Μάλτας αποκλειστικά για τη σύλληψη επτά ειδών σπίνου μέχρι τις 31 Δεκεμβρίου 2008 με σκοπό τη διατήρησή τους σε αιχμαλωσία. Η ΕΕ τονίζει ότι τα μέτρα που λαμβάνονται κατά τη διάρκεια της μεταβατικής περιόδου θα πρέπει να συνάδουν απόλυτα προς τις αρχές που διέπουν τον χρονισμό της θήρας αποδημητικών πτηνών, κατά τα οριζόμενα στην οδηγία. Οι αρχές αυτές περιλαμβάνουν τον οικολογικά ισορροπημένο έλεγχο των σχετικών ειδών, ιδιαίτερα των αποδημητικών τα οποία δεν πρέπει να θηρεύονται κατά την επιστροφή τους στον τόπο φωλεοποιήσεως. Μετά το τέλος της μεταβατικής περιόδου, η οδηγία 79/409/EOK θα πρέπει να εφαρμοστεί πλήρως από τη Μάλτα.

Όπως με κάθεποψήφια χώρα, η Ένωση θα παρακολουθεί εκ του σύνεγγυς την πρόοδο της Μάλτας στηνιοθέτηση και εφαρμογή του κεκτημένου.